Nigraruĝa eŭrilajmo

La purpura eŭrilajmoOrnitologia taksonomio. () estas birdospecio el la familio de eŭrilajmedoj. Ĝi estas la sola specio de la genro Cymbirhynchus kaj havas 4 subspeciojn. Ĝi troviĝas en Sudorienta Azio.

Taksonomio
Laŭ AviListAviList v2025, konsultita la 21-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Eurylaimidae - eŭrilajmedoj
Cymbirhynchus Vigors, NA, 1830
Cymbirhynchus macrorhynchos (Gmelin, JF, 1788) - nigraruĝa eŭrilajmo
Cymbirhynchus macrorhynchos affinis Blyth, E, 1846
Cymbirhynchus macrorhynchos siamensis Meyer de Schauensee, R; Ripley, SD, 1940
Cymbirhynchus macrorhynchos malaccensis Salvadori, AT, 1874
Cymbirhynchus macrorhynchos macrorhynchos (Gmelin, JF, 1788)

Etimologio
La scienca genra nomo Cymbirhynchus estas vortokunfando de 2 antikvaj grekaj vortoj, κύμϐη (kumbe) = boateto, kaj ῥύγχος (runkos) = beko, pro la distinga formo de la beko de tiu specioBirds of the World, Black-and-red Broadbill..

La specia epiteto macrorhynchos, aukaŭ venas el la antikva greka, μακρόρρυγχος (makrorunkos) kiu signifas longbeka (μακρός = longa + ῥύγχος = beko), ankaŭ pro la distinga beko de tiu specio.

 Aspekto 
Granda eŭrilajmo, la nigraruĝa eŭrilajmo havas distingan plumaron kaj verŝajne ne estos konfuzita kun iu ajn alia specio ene de sia teritorio. La averaĝa plenkreskulo estas ĉirkaŭ 21–24 cm longa, kun flugillongoj de 9,7–10,8 cm kaj pezas 51–65 g. Ambaŭ seksoj aspektas similaj, sed la specio montras iometan seksan dimorfismon, kun inoj pli malgrandaj. Plenkreskuloj havas nigrajn kapojn kaj brustobendojn, verdet-nigrajn suprajn partojn, kun kaŝtanbruna duonkolumo kaj brile kaŝtanbrunaj pugoj kaj supravostaj kovriloj (flugplumoj sur la vosto kaj flugilo). La skapularoj (plumoj sur la ekstera flanko de la ŝultrosto) havas pure blankajn randojn, formante blankan linion sur la fermita flugilo. La kurbiĝo de la flugilo havas mallarĝan oranĝan linion. La vosto estas nigra, kun variaj kvantoj da blanko. La beko estas dikromata, kun brile turkisblua supra makzelo, kaj flav-oranĝa mandiblo kun blua pinto kaj randoj. La irisoj estas brile smeraldverdaj. La piedoj estas brile bluaj, kaj foje nuance violkoloraj. Kirwan, Guy M.; del Hoyo, Josep; Bruce, Murray D.; Collar, Nigel (2021). Billerman, Shawn M.; Keeney, Brooke K.; Rodewald, Paul G.; Schulenberg, Thomas S. (eld.). "Black-and-red Broadbill (Cymbirhynchus macrorhynchos)". Birds of the World. Cornell Lab of Ornithology. doi:10.2173/bow.barbro1.02. S2CID 243292828. Alirita la 20an de Julio 2021. 

Disvastiĝo kaj habitato
La purpura eŭrilajmo troviĝas en Mjanmao, Tajlando, Kamboĝo, Vjetnamio, Malajzio, Singapuro, Brunejo kaj Indonezio (ĉefe Sumatro, kaj Borneo). Ĝi vivas en tropikaj arbaroj kaj mangrovoj. Ĝi ŝatas esti apud akvo.

Referencoj

Kategorio:Eŭrilajmedoj
Kategorio:Paseroformaj
Kategorio:Birdoj de Azio